Er Via Ferrata farligere enn klatring?
Den hyppigste årsaken ved alle klatreulykker er brukerfeil og er derfor vanskelige å sammenligne. Det man kan sammenligne, er belastningsfaktoren ved fall.
Fall i Via Ferrata
Ved et fall i klatring er det et langt tau som absorberer mye av fallkreftene. Men ved et fall i Via Ferrata er det kun korte slynger som opptar disse kreftene. Dette kan føre til litt større risiko for å pådra seg skader enn ved klatring. Årsaken til dette er delvis at fallenergien vanskeligere lar seg absorbere, og delvis at man ved fall kan lande på bøyler, trinn, wire og bolter. Klemming av fingre mellom karabin og wire er en type lett skade som kan forekomme i Via Ferrata.  I vanlig fjellklatring inntreffer dette aldri. En annen medvirkende årsak kan være at en Via Ferrata klatrer ofte har mindre erfaring enn en fjellklatrer.
no
Er det dropp-in, booking eller må man kjøpe billett?
Vi tar kun forhånds bestilte gjester. Er du sent ute så ta kontakt på telefon 97 14 25 12.
no
Er det mulighet for en dusj etter turen?
Vi har ingen slike fasiliteter. Men Scandic Havna har et lite basseng/garderober.
Det går også an å ta et forfriskende bad i sjøen etter turen.
no
Hva er Via Ferrata?
Via Ferrata er en klatrerute som benytter en vaier som er boltet fast i fjellet langs hele ruta. Ordet "Via Ferrata" er italiensk og betyr "Via jernvei". En tradisjonell Via Ferrata består av faste installasjoner i form av jernbøyler og vaiere som er boltet fast i fjellet. Dette er en gammel metode som ble først brukt av militære tropper i Dolomittene under første verdenskrig. De var avhengige av hurtige forflytninger opp og ned fjellsidene i den hensikt å overraske eventuelle fiender.
Hva er Via Ferrata i dag?
I dag blir Via Ferrata teknikken brukt som et hjelpemiddel i klatring og man gjør områder mer tilgjengelige for alle, uavhengig av erfaring og klatreferdigheter. Via Ferrata Tjøme, har bygget ruta etter norsk klatrestandard med utelukkende CE - godkjent utstyr, bolter og syrefaste vaiere.
no
Hva er aldersgrensen?
14 år, men barn (over 40 kg) fra 12-14 år kan få være med, så fremt de klatrer sammen med en uredd voksen. Barnet må greie å holde resten av gruppas tempo. Hvis ikke, må barnet stå over noen partier/rappeller for å holde følge med de andre deltakerne.
14 års grense på de mest krevende rutene «No Return», «Angrestien» og «Slådegihjel».
no
Hva er egenerklæringsskjema?
Alle som skal klatre må fylle ut egenerklæringsskjema senest dagen før eller akseptere brukeravtalen ved nettbooking.
no
Hva er åpningstidene?
Åpningstidene varierer med sesongen. Vi setter opp turer fra rundt påske og ut oktober.

Se på vår bookingside når det er satt opp turer.
no
Hva med høydeskrekk?
De aller fleste har litt sommerfugler i magen. Vi starter med rappelleringsopplæring og sørger for at du blir trygg på både utstyret og teknikkene før vi går videre. Guiden følger tett opp de som syntes dette er litt nifst. Så du kan bare glede deg!
no
Hva om været blir dårlig?
Ruta kan fint klatres i regnvær. Ved torden må vi stoppe aktiviteten.
da
Hva slags klær og utstyr trenger jeg?
Bevegelige klær er en fordel. Bukse/shorts bør dekke knærne. Flagrende hår i rappellåtteren er ubehagelig så husk hårstrikk (alle våre guider har saks men ingen er frisører).

Ta med en liten sekk til niste, mye drikke og ekstra klær.

OBS! For å klatre de krevende rutene må man ha fjellstøvler eller fjellsko med stiv såle.
no
Hvis jeg ikke skal klatre, må jeg betale?
Nei, de som ikke skal delta på klatring, trenger ikke å betale noe. Vi har benker og fantastisk utsikt på Base Camp. Men vår guide kan ikke prioritere å hjelpe deg rundt på området som er svært bratt.
no
Hvor er klatreruta Via Ferrata Tjøme?
Via Ferrata ruta er på vakre Tjøme med utsikt utover skjærgården i Færder Nasjonalpark. Det er 30 minutter å kjøre fra Tønsberg som ligger i Vestfold fylke. Ruta eies av Berit Norheim som driver Aktiv Fritid – opplevelser med utsikt.
Adresse: Base Camp Sjøbusand 62
no
Hvor parkerer vi?
Scandic Havna Hotel Havnaveien 50 3145 Tjøme. Dere bør beregne 12-15 minutter på å gå bort til Base Camp.
Veibeskrivelse
no
Hvor stor er skaderisikoen?
Vi har minimert skaderisikoen så langt det lar seg gjøre. Via Ferrata Tjøme har ikke benyttet jernbøyler eller trinn i ruta. Vi har kun satt inn klatregrep som er avrundet og har ingen skarpe kanter og er festet helt inn til fjellet. Alle turer har guide tilgjengelig.
no
Hvor vanskelig er ruta?
Vi har laget en variert og spennende Via Ferrata klatrerute. Du kan velge å klatre med naturlige grep i fjellet eller gjøre det enklere ved å holde i vaieren. Det betyr at deltakere med ulike ferdigheter, kan klatre sammen. Om noen ønsker det, kan man stå over de mest utfordrende rappellene/partiene og fortsette videre på neste del.
Utfordringer for en fjellklatrer?

Underveis deler ruta seg hvor de aller sprekeste kan velge ruta «No Return». Folk flest velger heller «Utsiktsruta» som er overkommelig for de fleste. Her vil også guiden følge gjestene.
For de med klatreerfaring har vi to svært krevende korte ruter «Angrestien» og «Slådegihjel». Her må man ha klatret «No Return» uten problemer først. Begge disse rutene ligger rett under «Hva gjør jeg nå rappellen» og har derfor en super tribuneplass for andre som heller velger å klatre opp «Kitastien» (enkel rute), «Lisbet renna» eller «Stigen» (som begge er medium rute). OBS! For å klatre de krevende rutene må man ha fjellstøvler eller fjellsko med stiv såle.
no
Hvordan kan man betale hos dere?
Alle billetter må være kjøpt på nettsiden i forkant. Grupper kan etter avtale få felles faktura.

Se på vår bookingside når det er satt opp turer.
no
Kan alle voksne klatre Via Ferrata?
Aktivitetene er ikke anbefalt for personer med hjerte-/ lunge-/ rygg-/ nakke problemer, andre fysiske utfordringer som epilepsi eller gravide.
Minimum personvekt 40 kg og maksimal personvekt 120 kg (inkl. utstyr/klær).
no
Kan man bestille Via Ferrata for en gruppe?
Ja, er dere flere enn 5 personer kan dere bestille en egen guide / eget klokkeslett

Grupper over 15 personer kan etter avtale få matservering.
no
Kan man ha med eget utstyr på Via Ferrata Tjøme?
Ja, man kan ha med eget godkjent utstyr. Du trenger sele, hjelm, taubrems eller rappellåtter til dobbelt 10,5 mm tau, prusik og godkjent Via Ferrataslynge. Slynga må ha en falldemper og godkjente karabiner merket med (K).
no
Kan man ha med hund?
Nei, det passer ikke å ha med seg hund på Via Ferrata turen. Vi elsker hunder, så ta kontakt i god tid hvis du må ha med deg hund som venter i bilen. Da prøver vi å ordne en parkeringsplass i skyggen rett ved ruta.
no
Kan man klatre Via Ferrata Tjøme på egenhånd?
Ja, meld dere på en av våre fellesturer. Bli med på gjennomgang av rappellering og klatreteknikken. Så fort vi ser at dere mestrer teknikkene, så lar vi dere klatre i eget tempo. Alle våre rappelltau henger klare og instruktøren vil være tilgjengelig ved behov.

Ruta vår er bygd på Berits private eiendom (uten noe økonomisk støtte fra det offentlige). Det er en stor investering å bygge/vedlikeholde anlegget. Så vi må ta betalt av alle gjester som ønsker å klatre i vår Via Ferrata. Flere av de andre rutene i Norge er bygd i utmark med økonomisk støtte fra Innovasjon Norge. Det kan være årsaken til at de fritt kan benyttes.
no
Kan man komme med båt?
Ja, det er gjestehavn ved Scandic Havna Hotel (900m fra oss).
no
Må man ha klatreerfaring?
Nei, vi gir deg full opplæring både i rappellering og klatreteknikken.  Du kan velge å klatre med naturlige grep i fjellet eller gjøre det enklere ved å holde i vaieren. Det betyr at deltakere med ulike ferdigheter, kan klatre sammen. Om noen ønsker det, kan man stå over de mest utfordrende rappellene/partiene og fortsette videre på neste del.
no
Må man ha klatresko?
Nei, men har du sko med stiv såle så er det en fordel for deg.
OBS! For å klatre de krevende rutene må man ha fjellstøvler eller fjellsko med stiv såle.
no
Må man være i god form?
Du trenger bare å være i normal fysisk form. Det viktigste er at du har lyst til å lære noe nytt.
Rappellering
Rappellering er ikke noe fysisk krevende. Rappellering er noe de fleste syntes er litt småskummelt i starten. Men man lærer teknikken raskt.

Klatring
Guiden vil vise alternativer hvis du blir sliten, opplever det nifst eller bare vil ha en pause. Utsiktsruta (normalruta) er også merket med exit så man kan avbryte underveis.

Det unike med vår Via Ferrata er at det ikke er jernbøyler i fjellet. Her kan du kan finne naturlige grep og klatretak. Men trenger du litt hjelp, kan du holde i vaieren. Det betyr at deltakere med ulike ferdigheter, kan klatre sammen. Om noen ønsker det, kan man stå over de mest utfordrende partiene og fortsette videre på neste del.
no
Selger dere mat?
Nei, vi har kun litt enkle kioskvarer på stedet. Det er ikke innlagt vann på Base Camp.
da